— 159 — 



Grant joie fist li dux, nel vos cèlerai rnie 

 De la raalevoillance qui ore est abaissie. 



Karles le vit venir venir, hautement li escrie : 

 «Sire, bien veigniez, Jhu vos bénéie; 

 «Et avec vos, vos filz, que de rien ne hé mie! » 

 — « Sire , a dist li dux , Dex vos doinst seignorie ! 

 « Et si vos doinst enor et pardurable vie ! » 

 Grant joie fait li rois dedanz Aymon le Ber, 

 De faudestuef descent si Y corut acoler, 

 Et Re. le fiz Aymes, que il doit mult amer; 

 Grant joie démenèrent li novel bacheler. 



Karles demanda l'ève , s'assient au disner ; 



Donc sient par les tables li Demaine et li Per. 



S'il furent bien servi , ne fet à demander. 



Après icèle joie, ço vint en duel torner. 



Et quant il ont disné , se prennent à lever. 



Li damoisel vaillan commencent à joer. 



Mais tant dura le jeux, qu'il prirent aïrer. 



Li neveuz Karlemaigne laissa le poing aler. 



Re. le fiz Aymon va tel bufe doner, 



Que les n eaux del front li fet éstinceler. 



Corne Re. le vit, prist soi à forsener; 



Par l'amor Karlemaigne ne l'osa adeser. 



Là où il vit roi Karle, à l'i s'ala clamer : 



« Sire , drois emperere, je nel vos quier celer, 



«Mon oncle m'avez mort, donc mult me doit peser. 



«Quidez que ne m'en poist donc, emperere Ber? 



« La mort Boef d'Aygremont vos vodrai demander, 



«Que vos me faciès droit, par le cors saint Orner! 



« Ou se ce non , Danz rois, il m'en devra peser! a 



Corne Karles l'oï, si commence à penser; 



La soe fière chière fet mult à redocer. 



« Malvais garçon , dist-il , par le cors saint Orner ! 



« A peu que ne vos vais de ma parme doner. » 



Corne Re. l'oï se Y prent à redoter 



Et regarde ses frères , que lès il vit ester. 



Bien conut lor corage, à la color muer. 



De mult grant hardement se prist à porpenser. 



H prist i eschequier, donc il orent joé, 



Et vit ses ennemis entor li aùner, 



Bercelai en féri , quant que il pout esmer, 



Amont parmi le chief, que il ne poit durer, 



La cervel li cspant, les euz li fit voler, 



De si haut com il fu l'a fet mort craventer : 



L'ame s'en est alée del vaillant bacheler. 



